ત્યારબાદ તેમણે ઘરની બહાર તપાસ કરતાં ચંપલ મૂકવાના ખાનામાંથી ચાવી મળતાં તેમણે ઘર ખોલતાં જ દિપાલીની લાશ લોહીથી લથપથ હાલતમાં મળી આવી હતી અને લાશની બાજુમાંથી કિચનનું ચાકુ અને લોહીથી લખેલી નોટ મળી આવી હતી. ત્યારબાદ ગણોરે તેમના પુત્રની તપાસ કરી હતી, પરંતુ તે મળ્યો ન હતો. તેથી તેમણે વહેલી પરોઢે કંટ્રોલરૂમમાં પોલીસને આ અંગે જાણ કરી હતી. ત્યારબાદ ઝોનના દરેક સિનિયર પોલીસ અધિકારી સહિત ક્રાઈમ બ્રાન્ચ યુનિટ-૮ના અધિકારીઓ ઘટનાસ્થળે આવી ગયા હતા. તપાસ દરમિયાન પીઆઈના ઘરમાંથી તેમના પુત્રનો ફોન મળી આવ્યો હતો પણ ફોનમાં પેટર્ન લોક હોવાથી તેને અનલોક કરવા મોકલી આપવામાં આવ્યો છે. તેથી ફોન ખુલ્યા બાદ કોઈ નવી કડી મળે તેવી પોલીસને આશા છે.